CELEX: 
Language: sl
Date: 2009-09-26 00:00:00
Title: 2009/636/ES: Sklep Evropskega parlamenta z dne 23. aprila 2009 o razrešnici glede izvrševanja splošnega proračuna Evropske unije za proračunsko leto 2007, Oddelek V – Računsko sodišče#Resolucija Evropskega parlamenta z dne 23. aprila 2009 s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2007, Oddelek V – Računsko sodišče

26.9.2009   
            
            
               SL
            
            
               Uradni list Evropske unije
            
            
               L 255/78
            
         
      SKLEP EVROPSKEGA PARLAMENTA
   
   z dne 23. aprila 2009
   o razrešnici glede izvrševanja splošnega proračuna Evropske unije za proračunsko leto 2007, Oddelek V – Računsko sodišče
   (2009/636/ES)
   EVROPSKI PARLAMENT
   
               —
            
            
               ob upoštevanju splošnega proračuna Evropske unije za proračunsko leto 2007 (1),
            
         
               —
            
            
               ob upoštevanju končnih letnih računovodskih izkazov Evropskih skupnosti za proračunsko leto 2007 – zvezek I (C6-0419/2008) (2),
            
         
               —
            
            
               ob upoštevanju letnega poročila Računskega sodišča organu, pristojnemu za podeljevanje razrešnice, o opravljenih notranjih revizijah v letu 2007,
            
         
               —
            
            
               ob upoštevanju letnega poročila Računskega sodišča za proračunsko leto 2007 skupaj z odgovori revidiranih institucij (3),
            
         
               —
            
            
               ob upoštevanju poročila zunanjega revizorja o računovodskih izkazih Evropskega računskega sodišča za proračunsko leto 2007 (4),
            
         
               —
            
            
               ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (5),
            
         
               —
            
            
               ob upoštevanju člena 272(10) ter členov 274, 275 in 276 Pogodbe ES,
            
         
               —
            
            
               ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), ter zlasti členov 50, 86, 145, 146 in 147,
            
         
               —
            
            
               ob upoštevanju člena 71 in Priloge V svojega poslovnika,
            
         
               —
            
            
               ob upoštevanju poročila Odbora za proračunski nadzor (A6-0152/2009),
            
         
               1.
            
            
               podeli generalnemu sekretarju Računskega sodišča razrešnico glede izvrševanja proračuna za proračunsko leto 2007;
            
         
               2.
            
            
               navaja svoje pripombe v priloženi resoluciji;
            
         
               3.
            
            
               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti, Računskemu sodišču, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).
            
         
      
         
            Predsednik
         
         Hans-Gert PÖTTERING
         
      
      
         
            Generalni sekretar
         
         Klaus WELLE
         
      
   
   
      (1)  UL L 77, 16.3.2007.
   
      (2)  UL C 287, 10.11.2008, str. 1.
   
      (3)  UL C 286, 10.11.2008, str. 1.
   
      (4)  UL C 318, 12.12.2008, str. 1.
   
      (5)  UL C 287, 10.11.2008, str. 111.
   
      (6)  UL L 248, 16.9.2002, str. 1.
   
      
         RESOLUCIJA EVROPSKEGA PARLAMENTA
      
      z dne 23. aprila 2009
      s pripombami, ki so del sklepa o razrešnici glede izvrševanja splošnega proračuna Evropske unije za proračunsko leto 2007, Oddelek V – Računsko sodišče
      EVROPSKI PARLAMENT
      
                  —
               
               
                  ob upoštevanju splošnega proračuna Evropske unije za proračunsko leto 2007 (1),
               
            
                  —
               
               
                  ob upoštevanju končnih letnih računovodskih izkazov Evropskih skupnosti za proračunsko leto 2007 – zvezek I (C6-0419/2008) (2),
               
            
                  —
               
               
                  ob upoštevanju letnega poročila Računskega sodišča organu, pristojnemu za podeljevanje razrešnice, o opravljenih notranjih revizijah v letu 2007,
               
            
                  —
               
               
                  ob upoštevanju letnega poročila Računskega sodišča za proračunsko leto 2007 skupaj z odgovori revidiranih institucij (3),
               
            
                  —
               
               
                  ob upoštevanju poročila zunanjega revizorja o računovodskih izkazih Evropskega računskega sodišča za proračunsko leto 2007 (4),
               
            
                  —
               
               
                  ob upoštevanju izjave o zanesljivosti poslovnih knjig ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (5),
               
            
                  —
               
               
                  ob upoštevanju člena 272(10) ter členov 274, 275 in 276 Pogodbe ES,
               
            
                  —
               
               
                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (6), ter zlasti členov 50, 86, 145, 146 in 147,
               
            
                  —
               
               
                  ob upoštevanju člena 71 in Priloge V svojega poslovnika,
               
            
                  —
               
               
                  ob upoštevanju poročila Odbora za proračunski nadzor (A6-0152/2009),
               
            
                  1.
               
               
                  ugotavlja, da je imelo Računsko sodišče leta 2007 na voljo odobritve za prevzem obveznosti v skupnem znesku 122 milijonov EUR (2006: 114 milijonov EUR (7)) s stopnjo izkoriščenosti 90,21 %, kar je pod povprečno vrednostjo za ostale institucije (93,82 %);
               
            
                  2.
               
               
                  opozarja, da je zaključne račune Računskega sodišča za proračunsko leto 2007 revidiralo zunanje podjetje PricewaterhouseCoopers (v prejšnjih letih pa podjetje KPMG), ki je prišlo do naslednjih zaključkov:
                  
                              (a)
                           
                           
                              glede točnosti računovodskih izkazov za proračunsko leto 2007 meni, da „računovodski izkazi dajejo, v skladu z Uredbo Sveta (ES, Euratom) št. 1605/2002 z dne 25. junija 2002 [o finančni uredbi, ki se uporablja za splošni proračun Evropskih skupnosti], Uredbo Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta in računovodskimi predpisi Evropskega računskega sodišča, resnično in pošteno sliko o finančnem stanju Evropskega računskega sodišča na dan 31. decembra 2007 in o finančni uspešnosti ter denarnih tokovih za končano proračunsko leto“; in
                           
                        
                              (b)
                           
                           
                              glede uporabe finančnih sredstev, ki so bila dodeljena Računskemu sodišču in o ustreznosti kontrolnih postopkov med proračunskim letom 2007, da „nismo opazili ničesar, zaradi česar bi menili, da v vseh pomembnih vidikih in na podlagi zgoraj opisanih meril: (a) Sodišču dodeljeni viri niso bili porabljeni za namene, za katere so bili načrtovani, in da (b) vzpostavljeni kontrolni postopki ne nudijo potrebnih jamstev, ki zagotavljajo skladnost finančnih operacij z veljavnimi pravili in uredbami“;
                           
                        
            
                  3.
               
               
                  pozdravlja dejstvo, da so novi integrirani sistem za upravljanje in finančno kontrolo (SAP), ki deluje od 1. januarja 2008, razvili na medinstitucionalni osnovi Svet, Računsko sodišče in Sodišče Evropskih skupnosti, in zaradi tega predstavlja znatne proračunske prihranke kot tudi povečano učinkovitost treh sodelujočih institucij;
               
            
                  4.
               
               
                  pozdravlja tudi uspešno medinstitucionalno sodelovanje s Sodiščem Evropskih skupnosti na področju usposabljanja;
               
            
                  5.
               
               
                  ugotavlja, da je bilo poročilo notranjega revizorja Računskega sodišča za leto 2007 v veliki meri pozitivno, saj je bilo ugotovljeno, da je bil gradbeni projekt K2 uspešno upravljan, in da je bila stavba K2 predana nekaj mesecev pred načrtovanim datumom in znotraj predvidenih proračunskih sredstev; s tem v zvezi pozdravlja dejstvo, da je bila večina priporočil notranjega revizorja sprejeta in vključena v načrte korekcijskih ukrepov;
               
            
                  6.
               
               
                  ugotavlja, da sta se v letu 2007 Računskemu sodišču zaradi pristopa Bolgarije in Romunije pridružila dva nova člana; ugotavlja dejstvo, da je prvotno organizacijsko načelo evropske revizijske funkcije – en član za vsako državo članico – privedlo do organizacije, ki jo vodi kolegij 27 članov; prepričan je, da je struktura sedaj dosegla svoje meje ter da sta potrebni poglobljena reforma in okrepitev določb o zunanji reviziji Evropske unije; poudarja, da močnejše kot je Računsko sodišče, močnejši je organ za razrešnico in boljši je nadzor izvršnega organa; zato poziva države članice, da začnejo razpravo o reformi Računskega sodišča ter vključijo Parlament v to razpravo;
               
            
                  7.
               
               
                  ugotavlja, da je bilo poročilo o medsebojnem pregledu, ki ga je pripravila mednarodna skupina za medsebojni pregled, predloženo decembra 2008; obžaluje dejstvo, da poročilo ni obravnavalo temeljnega vprašanja, ali je sedanja struktura funkcije Unije za zunanjo revizijo ustrezna;
               
            
                  8.
               
               
                  v zvezi z izjavami članov o finančnih interesih ugotavlja, da posredujejo člani Računskega sodišča v skladu s kodeksom ravnanja sodišča izjavo o svojih finančnih interesih in drugih sredstvih (vključno z delnicami, zamenljivimi obveznicami in investicijskimi kuponi ter zemljo in nepremičninami, skupaj s poklicnimi dejavnostmi zakoncev) predsedniku Računskega sodišča, ki jih hrani kot zaupne, in da te izjave niso objavljene;
               
            
                  9.
               
               
                  ponovno poziva, da je treba načeloma in zaradi preglednosti, člane vseh institucij pozvati, da predložijo izjavo o finančnih interesih, ki mora biti dostopna na internetu prek javnega registra; se ne strinja, da mora Računsko sodišče počakati, kot je bilo predlagano, dokler ne bo na razpolago standardiziran obrazec za vse institucije EU; predlaga imenovanje neodvisnih nadzornikov v vsaki instituciji, naloga katerih bi bila letno in javno poročati o prejetih izjavah;
               
            
                  10.
               
               
                  s tem v zvezi zahteva, da Računsko sodišče v svoje naslednje poročilo o dejavnostih vključi poglavje, ki bo vsebovalo podrobno poročilo o nadaljnjem ukrepanju med letom predčasnih sklepov o razrešnici Parlamenta, skupaj z morebitnimi razlagami, zakaj priporočila niso bila upoštevana;
               
            
                  11.
               
               
                  ugotavlja, da so, kljub spremembam finančne uredbe, pravila o javnih naročilih za manjše institucije, kot je Računsko sodišče, še vedno precejšnje breme, predvsem pri naročilih razmeroma majhne vrednosti; poziva Komisijo, naj se v prihodnje med pripravami na oblikovanje predlogov za spreminjanje finančne uredbe obširno posvetuje z generalnim sekretarjem Računskega sodišča in njegovo upravo, da bodo pri končnem osnutku v celoti upoštevani njihovi interesi.
               
            
         (1)  UL L 77, 16.3.2007.
      
         (2)  UL C 287, 10.11.2008, str. 1.
      
         (3)  UL C 286, 10.11.2008, str. 1.
      
         (4)  UL C 318, 12.12.2008, str. 1.
      
         (5)  UL C 287, 10.11.2008, str. 111.
      
         (6)  UL L 248, 16.9.2002, str. 1.
      
         (7)  2005: 107,5 milijonov EUR